
	1.
	Rīkojuma projekts
7. LBTU šā rīkojuma 2.pielikumā un 3. pielikumā minētos nekustamos īpašumus:
	Iebildums
Lūdzam pievienot atbilstošu pašvaldības atzinumu, kurā pašvaldībai ir iesūtīti šī rīkojuma 2. un 3.pielikumā minētie nekustamie īpašumi atzinumu sagatavošanai par zemes vienību platību sadalīšanu un ierobežojumu attiecināšanu vai neattiecināšanu.

Paskaidrojošos dokumentos pievienotā elektroniskā pasta izdruka “Lūdzu konsultāciju” (skatīt TAP paskaidrojošie dokumenti 4 pielikums) nav uzskatāma par atzinumu un nesniedz skaidru priekšstatu par iepriekšminētajiem īpašumiem. Minētais atzinums ļaus izdarīt atbilstošus secinājumus par Meža likuma 44.panta ceturtās daļas 5.punkta piemērošanu konkrētajos apstākļos.
 
Piedāvātā redakcija
-
	Māris Gerlovess (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam konkretizēt, kurā brīdī nekustamais īpašums Tērvetes ielā 91D, Jelgavā, kadastra numurs 0900 518 0050, kas sastāv no laboratorijas korpusa, kadastra apzīmējums 0900 018 0050 002, un atrodas uz juridiskai personai piederošas zemes vienības, kadastra apzīmējums 09000180050, tiks iekļauts vienotā īpašuma sastāvā, sasaistot skaidrojumu ar paredzamās izsoles sākumu. Vienlaikus lūdzam skaidrot, vai rīkojuma projektā nav nepieciešamas izmaiņas. Lūdzam skaidrot, vai konkrētajā situācijā nebūtu nogaidāms brīdis, kad piespiedu dalītais īpašums beigs pastāvēt.

Anotācijā norādīts, ka nodibinājumam piederošā zemes vienība saskaņā ar sadales plānu un nodošanas – pieņemšanas aktu, tiks nodota LBTU īpašumā, līdz ar to tiks likvidēts šobrīd pastāvošais dalītais īpašums. Tieslietu ministrijas ieskatā, atsavināšanai ir jānodod vienots īpašums. Līdz ar to ir izvērtēt nepieciešamību attiecīgi arī precizēt rīkojuma projekta 1.Pielikumu, jo būve virzāma atsavināšanai tikai pēc zemes vienības iegūšanas īpašumā.
 
Piedāvātā redakcija
-
	Māris Gerlovess (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam atkārtoti precizēt jautājumu attiecībā uz nekustamā īpašuma Paula Lejiņa ielā 2A, Jelgavā, kadastra numurs 0900 027 0361, nostiprināto nomas tiesību par labu juridiskai personai līdz 2024.gada 14.aprīlīm. Gadījumā, ja izsole ir plānota pēc nomas līguma termiņa beigām, lūdzam šo norādi atstāt anotācijā un dzēst pārējo informāciju.

Tieslietu ministrijas ieskatā norādītie argumenti, ka uzņēmumam ir mainījies nosaukums (nemainoties reģistrācijas numuram) zemesgrāmatā nostiprinātais nomas līgums nav saistošs trešajām personām un nepieciešams pārjaunojuma līgums, lai tas būtu spēkā vērtējams kritiski. Pirmkārt, darījuma dalībnieki netiek aizstāti. Otrkārt, netiek mainīti būtiski līguma noteikumi. Treškārt, uzņēmuma nosaukuma maiņa konkrētajā situācijā nevar padarīt nostiprināto ierakstu zemesgrāmatā par spēkā neesošu pret trešajām personām, jo konkrētais subjekts nav mainījies. Ceturtkārt, nostiprinātais uzņēmuma reģistrācijas numurs zemesgrāmatā joprojām paliek nemainīgs, tāpēc var piekrist tik tālu kā paša nosaukuma aktualizāciju, nevis pārjaunojuma līguma slēgšana.
 
Piedāvātā redakcija
-
	Māris Gerlovess (TM)

	4.
	Rīkojuma projekts
9. LBTU šā rīkojuma 1. pielikumā minētajiem nekustamajiem īpašumiem attiecīgajos zemesgrāmatu nodalījumos dzēst ierakstus – aizlieguma atzīmes.
	Priekšlikums
Aicinām šo punktu pārnest uz Nr.5, lai nodrošinātu rīkojuma projekta pārskatāmību. 
Piedāvātā redakcija
-
	Māris Gerlovess (TM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam iekļaut izsoles noteikumos (arī anotācijā) informāciju, ka būvju ieguvējam būs pienākums maksāt zemes īpašniekam zemes lietošanas maksu 4 % gadā no lietošanā esošās zemes kadastrālās vērtības, bet ne mazāk par 50 EUR gadā.

Nekustamais īpašums “Zemkopības institūts” Skrīveru pagastā, Aizkraukles novadā, kadastra numurs 3282 507 0007, sastāvā esošais zinātniskais institūts un garāža, atrodas uz citai personai piederošas zemes vienības, kadastra numurs 3282 007 0049, ja zemes vienības īpašnieks neizmantos savas pirmpirkuma tiesības uz būvēm, tad jaunajam ieguvējam zemes likumiskā lietošanas maksa maksājama uz likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” pamata.  
 
Piedāvātā redakcija
-
	Māris Gerlovess (TM)



